Source: http://docplayer.fi/1225984-Ruokatorven-ja-mahalaukun-ylaosan-adenokarsinoomien-epidemiologia-diagnostiikka-ja-hoito.html
Timestamp: 2018-06-23 14:40:29+00:00
Document Index: 3843158

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ']

RUOKATORVEN JA MAHALAUKUN YLÄOSAN ADENOKARSINOOMIEN EPIDEMIOLOGIA, DIAGNOSTIIKKA JA HOITO - PDF
Download "RUOKATORVEN JA MAHALAUKUN YLÄOSAN ADENOKARSINOOMIEN EPIDEMIOLOGIA, DIAGNOSTIIKKA JA HOITO"
1 RUOKATORVEN JA MAHALAUKUN YLÄOSAN ADENOKARSINOOMIEN EPIDEMIOLOGIA, DIAGNOSTIIKKA JA HOITO Heidi Vanhala (ent. Yrjölä) Syventävien opintojen kirjallinen työ Tampereen yliopisto Lääketieteen yksikkö Kirurgian oppiala Marraskuu 2011
2 Tampereen yliopisto Lääketieteen yksikkö Kirurgian oppiala VANHALA HEIDI: RUOKATORVEN JA MAHALAUKUN YLÄOSAN ADENOKARSINOOMIEN EPIDEMIOLOGIA, DIAGNOSTIIKKA JA HOITO Kirjallinen työ, 20 s. Ohjaaja: Gastroenterologisen kirurgian dosentti Tuomo Rantanen Marraskuu 2011 Avainsanat: gastroskopia, transtorakaalinen leikkaus, transhiataalinen leikkaus, neoadjuvanttihoito, adjuvanttihoito, ruokatorvistentti, ennuste, ruokatorvisyöpä Ruokatorven ja mahalaukun yläosan adenokarsinoomien ilmaantuvuuden on havaittu olevan viime vuosikymmeninä jatkuvassa kasvussa. Syövän riskitekijöitä tunnetaan puutteellisesti, mutta tutkimusten perusteella ne liittyvät ensisijaisesti huonoihin ruokailutottumuksiin, tupakointiin ja lihavuuteen. Ainoa tunnettu parantava hoito on kirurginen kasvaimen poisto, mutta koska diagnoosivaiheessa kasvain on usein jo levinnyt, vain osa potilaista on mahdollista leikata. Palliatiivinen hoito on kehittynyttä, ja suurin osa potilaista tarvitsee sitä. Myös omassa tutkimuksessamme havaittiin adenokarsinoomien ilmaantuvuudessa kasvava trendi. Tärkein diagnoosiin johtanut oire oli nielemisvaikeus, ja vain alle 5 prosenttia syövistä löytyi Barrettin tai muun ruokatorven premalignin muutoksen kontrolliskopiassa. Tämä puoltaa rutiininomaisten kontrolliskopioiden rajaamista potilasryhmiin, joissa syövän ilmaantuvuuden riski on selvästi suurentunut. Tutkimuksemme potilaista leikkaushoidon sai alle puolet, ja transtorakaalinen leikkausmenetelmä näytti olevan ennusteen kannalta merkitsevästi transhiataalista leikausmenetelmää parempi. Koska transtorakaalinen leikkausmenetelmä on sekä kirurgisesti että anestesiologisesti haastava, löydös puoltaa leikkausten keskittämistä suurempiin keskuksiin. Tutkimuksessa saatiin myös viitteitä siitä, että onkologinen neoadjuvantti- tai adjuvanttihoito ei vaikuttaisi ennusteeseen syövän levinneisyydestä riippumatta ja että neoadjuvanttihoito saattoi jopa lisätä perioperatiivisien komplikaatioiden määrää. Asia vaatii lisätutkimuksia.
3 SISÄLLYS 1 KIRJALLISUUSKATSAUS Epidemiologia Riskitekijät Diagnostiikka ja levinneisyyden arviointi Hoito Kirurginen hoito Neoadjuvantti- ja adjuvanttihoito Endoskooppiset säästävät hoitomenetelmät Palliatiivinen hoito Ennuste 8 2 RUOKATORVEN JA MAHALAUKUN YLÄOSAN ADENOKARSINOOMIEN EPIDEMIOLOGIA, DIAGNOSTIIKKA JA HOITO TAMPEREEN YLIOPISTOLLISEN SAIRAALAN ERITYISVASTUUALUEELLA Aineisto ja menetelmät Tulokset Perustiedot ja aiemmat sairaudet Syövän ilmaantuvuus ja toteaminen Syövän hoito Ennuste Pohdinta Yhteenveto 17 LÄHDELUETTELO 18
4 1 1 KIRJALLISUUSKATSAUS 1.1 Epidemiologia Ruokatorven adenokarsinooma on maailmanlaajuisesti harvinainen, mutta kokonaisuutena arvioiden huonoennusteinen, ja erityisesti länsimaissa nopeasti yleistymässä oleva syöpä. Suomessa sitä tavataan vuosittain miehillä 0,77 tapausta asukasta kohden, naisilla vastaava luku on 0,11/ asukasta [1]. Kasvaimen esiintyvyys riippuu etnisestä ja rodullisesta alkuperästä ja sukupuolesta: Sen on havaittu olevan yleisempää miehillä kuin naisilla kaikissa etnisissä ja rodullisissa ryhmissä [2 7] (taulukko 1). Yhdysvalloissa tehtyjen tutkimusten mukaan syöpää tavataan valkoihoisilla useammin kuin tummaihoisilla [2, 4 6], latinalaista syntyperää olevilla [2, 3] tai aasialaisilla [2, 5]. Taulukko 1. Ruokatorven adenokarsinooman ikävakioitu ilmaantuvuus asukasta kohden. Mukailtu versio, alkuperäinen taulukko artikkelista: Parkin, D., Whelan, S., Ferlay, J. et al.: Cancer incidence in five continents, IARC Press, Lyon (2002) IARC Publ. No. 155) Miehet Naiset USA, SEER (valkoihoiset) 2,75 0,34 USA, SEER (tummaihoiset) 0,63 0,15 Skotlanti (viiden rekisterin mukaan) 5,93 1,55 Ranska (Côte d'or) 2,49 0,27 Italia (Varese) 0,72 0,04 Japani (Osaka) 0,32 0,05 Maanosien ja maiden välisten ilmaantuvuuserojen lisäksi myös asuinalueiden välillä on havaittu olevan eroja esiintyvyydessä: adenokarsinooma on yleisempää alueilla, joilla on korkea sosioekonominen status [8]. Kolmen viime vuosikymmenen aikana ruokatorven adenokarsinooman ilmaantuvuuden on havaittu kasvaneen erityisesti suuressa osassa läntisiä maita [1, 9 16]. Vaikka monien Yhdysvalloissa saatujen tutkimustulosten mukaan kasvava trendi on havaittavissa lähes kaikissa etnisissä ja
5 2 rodullisissa ryhmissä, voimakkainta kasvu on useimmissa tutkimuksissa ollut valkoihoisten, eilatinalaista syntyperää olevien miesten keskuudessa [2, 4, 5, 15]. Suomessa vuosien välisenä aikana syövän ilmaantuvuus kasvoi miehillä lähes 300 % [1]. 1.2 Riskitekijät Toistaiseksi tuntemattomasta syystä miessukupuolen on havaittu olevan ruokatorven adenokarsinooman itsenäinen riskitekijä: sairastuneiden keskuudessa miesten suhde naisiin on havaittu olevan 7:1 [14]. Naissukupuolihormonien suojaavaa vaikutusta on tutkittu, mutta ainakin toistaiseksi tuloksetta [17, 18]. Suurelta osalta ruokatorven adenokarsinoomaan sairastuneista on löydettävissä Barrettin metaplasia kasvaimen lähettyviltä, ja sen katsotaankin olevan syövän kehittymiselle välttämätön premaligni muutos. Kuitenkin vain harvalla Barrett-potilaalla metaplasia lopulta kehittyy adenokarsinoomaksi: vuotuinen riski on nykykäsityksen mukaan 0,4 0,6 %. [19, 20] Refluksitautia pidetään merkittävänä Barrettin ruokatorven riskitekijänä, mutta sen on havaittu olevan myös itsenäinen adenokarsinooman riskitekijä, jossa annoksen ja vasteen välinen positiivinen suhde on osoitettavissa [21 23]. Perinteisesti refluksitaudin kirurgisen hoidon on ajateltu olevan erityisesti Barrett-potilailla jossain määrin lääkkeellistä hoitoa tehokkaampi adenokarsinooman ehkäisyssä. Syynä lienee ajatus lääkkeellisen hoidon vaikutuksen rajallisuudesta kirurgiseen hoitoon verrattuna: siinä missä kirurginen hoito ehkäisee kaiken takaisinvirtauksen, myös karsinogeenisen duodenaalisen refluksin, lääkkeellinen hoito ainoastaan rajoittaa mahansisällön happamuutta [24, 25]. Toistaiseksi ei kuitenkaan ole riittävää tutkimusnäyttöä leikkaushoidon paremmuudesta [26, 27]. Barrettin ruokatorveen kehittyneet DNA-vauriot eivät korjaannu, vaikka takaisinvirtaus lakkaa [28]. Kohonneen painoindeksin (BMI) on todettu olevan merkittävä syövän riskitekijä. Tässäkin positiivinen suhde annoksen ja vasteen välillä on todettavissa: sairastumisriski kasvaa BMI:n kasvaessa myös normaalipainoisten keskuudessa (BMI 18 24) [29 31, 35]. Painoindeksin lisäksi kasvavalla vyötärönympäryksellä on havaittu olevan BMI:stä riippumaton, itsenäinen positiivinen
6 3 yhteys kohonneeseen syöpäriskiin [32]. Tupakoinnin on havaittu olevan kohtalainen ruokatorven adenokarsinooman riskitekijä [33 35]. Alkoholinkäytöllä ei ole voitu osoittaa olevan yhteyttä kohonneeseen sairastumisriskiin [33 35]. Runsasrasvaisen ja paljon kolesterolia sisältävän ruokavalion on todettu olevan yhteydessä kohonneeseen syöpäriskiin, paljon hedelmiä ja kasviksia sisältävän ruokavalion taas on havaittu olevan syövältä suojaava tekijä. Ravinnon antioksidanteista erityisesti A-, C- ja E-vitamiinien sekä folaatin on todettu vähentävän sairastumisriskiä [36, 37]. Myös runsaan kuidun saannin on havaittu liittyvän alhaisempaan sairastumisriskiin [38]. Ruokatorven alasulkijaa relaksoivien lääkkeiden, erityisesti antikolinergien, on joidenkin tutkimusten mukaan todettu lisäävän sairastumisriskiä [39]. Anti-inflammatorisia, kortisonia sisältämättömiä lääkkeitä (NSAID) on ehdotettu suojatekijöiksi niiden syklo-oksygenaasia inhiboivan vaikutuksen vuoksi [40, 41]. Myös verenpainelääkkeinä käytetyt ACE-estäjät saattavat vähentää sairastumisriskiä [42]. Mahalaukun helikobakteeri-infektio nostaa mahalaukun ph:ta, joten sitä on ehdotettu ruokatorven adenokarsinoomalta suojaavaksi tekijäksi [43]. Alhainen sosioekonominen status ja yksin eläminen saattavat myös olla riskitekijöitä, mikä liittynee ainakin osittain elintapoihin [44]. 1.3 Diagnostiikka ja levinneisyyden arviointi Ruokatorven adenokarsinooman optimaalisin hoitotapa on riippuvainen kasvaimen levinneisyydestä, joten syöpäkasvaimen diagnostiikka tähtää mahdollisimman varhaiseen taudin toteamiseen ja tarkkaan levinneisyyden arvioimiseen. Gastroskopia lienee tavallisin diagnoosiin johtava tutkimus. Suomessa yleisten hoitosuositusten mukaan gastroskopia tulee tehdä jokaiselle, jolla on hälyttäviksi katsottavia, vakavaa sairautta ennustavia oireita (laihtuminen, verioksentelu, melena, nielemisvaikeudet), kaikille yli 55-vuotiaille uusista dyspepsiaoireista kärsiville potilaille tai niille alle 55-vuotiaille, joilla helikobakteeritesti on negatiivinen eikä neljän viikon PPI-hoitokokeilu ei ole tuonut vastetta, sekä potilaille, joilla on
7 4 etiologialtaan epäselvää rintakipua [45]. Histologiset näytteet otetaan aina ruokatorvesta, mahalaukusta ja ohutsuolesta sekä lisäksi myös makroskooppisesti poikkeavasta tai epäilyttävästä löydöksestä. Pelkän gastroskopian ja siihen yhdistetyn suoran biopsian herkkyys syövän diagnostiikassa oli tuoreen tutkimuksen mukaan noin 88 %, mutta kun siihen yhdistettiin vielä harjanäyte, tarkkuus nousi 100 %:iin [46]. Levinneisyyden määrittämiseen käytetään yleisesti endoskooppista ultraäänilaitetta (EUS), tietokonetomografiaa (CT) ja positroniemissiotomografiaa (PET) sekä viimeksi mainittujen yhdistelmää, uutta PET-CT-tutkimusta. Näistä EUS:n on todettu olevan luotettavin primaarikasvaimen levinneisyyttä ja lähi-imusolmukkeiden tilaa arvioitaessa [47, 49]. PET-tutkimus on CT:tä luotettavampi kaukometastaasien havaitsemisessa [47 49]. PET-CT-yhdistelmätutkimus on osoittautunut erillisiä PET- ja CT-tutkimuksia paremmaksi sekä primaarikasvaimen koon että lähi-imusolmukkeiden aktiivisuuden havaitsemisessa [50, 51]. Myös eksploratiivista laparoskopiaa (LS) käytetään levinneisyyden kartoittamisessa. Sen on havaittu olevan luotettavin erityisesti ruokatorven distaaliosan tuumoreiden N-statuksen ja vatsaontelossa sijaitsevien metastaasien toteamisessa [52, 53], mutta toimenpide vaatii leikkaussaliolosuhteet ja anestesian. Levinneisyyden ilmoittamisessa on käytössä UICC:n (Union Internationale Contre le Cancer) kansainvälinen TNM-luokitus (taulukot 2 ja 3), joka kertoo kasvaimen koon (T), invaasion läheisiin imusolmukkeisiin (N) sekä kaukometastaasien olemassaolon (M) [54]. Taulukko 2. Ruokatorven karsinooman TNM-levinneisyysluokitus. Levinneisyysluokitus T N M Aste 0 T is N 0 M 0 Aste I T 1 N 0 M 0 Aste IIa T 2 T 3 N 0 N 0 M 0 M 0 Aste IIb T 1 T 2 N 1 N 1 M 0 M 0 Aste III T 3 T 4 N 1 N 1 M 0 M 0 Aste IVa T is-4 N 0-1 M 1a Aste IVb T is-4 N 0-1 M 1b
8 5 Taulukko 3. TNM-luokituksen kirjain- ja numerolyhenteiden määritelmät. T-status T is T 1 T 2 T 3 T 4 N-status N 0 N 1 M-status M 0 M 1a M 1b Carcinoma in situ Submukoosaan rajoittuva Lihaskerrokseen rajoittuva Seinämän läpi ulottuva Läheisiin rakenteisiin infiltroiva Ei alueellista imusolmukemetastasoitia Alueellinen imusolmukemetastasointi Ei kaukometastasointia Metastaasi muualla kuin alueellisessa imusolmukkeessa Metastaasi muualla 1.4 Hoito Kirurginen hoito Kirurginen ruokatorven ja tarvittaessa ventrikkelin tai sen osien poisto on ruokatorven ja kardian adenokarsinooman ainoa tunnettu parantava hoito [55 59]. Lähestymistapoja on kaksi: pallean hiatusaukon tai rintaontelon seinämän kautta. Transhiataalissa resektiossa ruokatorvi irrotetaan ympäristöstään ja poistetaan laajennetun pallean hiatuksen kautta käyttämällä vatsan yläkeskiviiltoa ja kaula-avausta. Transtorakaalisessa resektiossa ruokatorven preparointi suoritetaan oikeanpuoleisen torakotomian kautta. Preparaatin poisto ja ruokatorven korvaus tehdään käyttämällä apuna laparotomiaa ja tarvittaessa myös servikotomiaa. Leikkausmenetelmiä on verrattu muutamissa tutkimuksissa, ja niistä saatujen tulosten perusteella leikkaustapa ei näytä vaikuttavan suuresti pitkäaikaisennusteeseen [55, (56), 57, 59]. Transtorakaalisella menetelmällä saavutettaneen hieman korkeampi elossaolo-osuus viiden seurantavuoden jälkeen erityisesti paikallisiin imusolmukkeisiin levinneen taudin hoidossa, sillä menetelmä mahdollistaa tarkemman ja laajemman lymfadenektomian [55]. Sen sijaan transhiataaliseen lähestymistapaan on osassa tutkimuksista raportoitu liittyneen alhaisempi sairastuvuus ja kuolleisuus kuin transtorakaaliseen leikkausmenetelmään [56, 58].
9 6 Ruokatorven rekonstruktiossa voi käyttää paksusuolen osaa tai mahalaukkua kavennettuna tai kaventamattomana, mutta eri rekonstruktiomenetelmien välisistä toiminnallisista eroista ei ole saatavilla tutkimustietoa Neoadjuvantti- ja adjuvanttihoito Eri yhdistelmähoitojen merkityksestä adenokarsinooman hoidossa on viime vuosina käyty runsaasti keskustelua, sillä aihetta on tutkittu paljon vaihtelevilla asetelmilla ja tulokset ovat olleet ristiriitaisia. ESMO (European Society of Medical Oncology) julkaisi vuonna 2008 ESMO Guidelines -suosituksen ruokatorven pahanlaatuisten kasvainten diagnosoinnista ja hoidosta. Rajoittuneen taudin (asteet 0 IIb) standardihoidoksi katsotaan suosituksen mukaan radikaalitavoitteinen leikkaus, johon potilaskohtaisen harkinnan mukaan voidaan liittää pre- tai perioperatiivinen kemoterapia erityisesti, mikäli syöpä on levinnyt paikallisiin imusolmukkeisiin. Adjuvanttiluonteista kemosädehoitoa suositellaan paikallisesti levinneeseen kasvaimeen vain, mikäli leikkausmarginaali jää vajaaksi tai kasvaimen poisto kokonaan ei onnistu. Sen sijaan laajemmalle levinneen maligniteetin (asteet III IV) optimaalisista hoitolinjoista on suosituksen mukaan enemmän ristiriitaisia tuloksia. Tässä potilasryhmässä vain osa hyötyy radikaalitavoitteisesta leikkauksesta, ja pitkäaikaisseurannassa hoitotulokset ovat huonoja. Työryhmä päätyi kuitenkin suosittelemaan preoperatiivista sisplatiini-5-fluorourasiilisolunsalpaajahoitoa yhdistettynä noin 40 Greyn sädehoitoon potilaille, joilla tavoitteena on kuratiivinen resektio. [60] Endoskooppiset säästävät hoitomenetelmät Viime vuosina nopeimmin ovat kehittyneet minimaalisen kajoavat endoskooppiset hoitomenetelmät, joista endoskooppinen mukoosaresektio ja submukoottinen dissekaatio ovat laajimmin käytettyjä. Menetelmiä on tutkittu paljon, ja tulokset ovat olleet kannustavia, mikäli potilasjoukko on ollut tarkoin valittu [61, 62]. Kansainvälinen rintaelinkirurgien yhdistys (The Society of Thoracic Surgeons) julkaisi vuonna 2009 oman suosituksensa Barrettin ruokatorveen kehittyneen korkea-asteisen dysplasian endoskooppisesta hoidosta. Yhdistys päätyi suosittelemaan parantavaa mukoosaresektiota pienten, yksittäisten, rakenteeltaan matalien tai polyyppimaisten,
10 7 mukoosaan rajoittuvien muutosten poistoon. [63] Ennen mukoosaresektioon päätymistä on kuitenkin endoskooppisella ultraäänellä varmistuttava, että kasvain ei ole levinnyt limakalvonalaisiin kerroksiin. Parantavan hoidon lisäksi limakalvon endoskooppisten resektioiden avulla saadaan tavallista biopsiaa huomattavasti edustavampia ja luotettavampia histopatologisia näytteitä kasvaimen syvyys- ja erilaistumisasteen määritystä varten [63 65]. Eri endoskooppisten menetelmien välillä on myös tehty vertailevaa tutkimusta. Hiljattain julkaistun meta-analyysin mukaan submukoottinen dissektio näyttää tuottavan mukoosaresektiota paremman lopputuloksen, kun päätetapahtumiksi asetetaan kuratiivisen resektion onnistuminen ja paikallinen taudin uusiutuminen. Tosin saman tutkimuksen mukaan submukoottinen dissektio vie mukoosaresektiota enemmän aikaa ja aiheuttaa jonkin verran enemmän perioperatiivisia komplikaatioita, lähinnä paikallista verenvuotoa ja ruokatorven puhkeamisia. [66] Tutkimuksissa mainitut endoskooppisten hoitomenetelmien ongelmat ovat liittyneet puutteelliseen kasvaimen poistoon, vajaiksi jääviin ja vaikeasti säädeltäviin tervekudosmarginaaleihin ja toisaalta myös poistokohdan ahtautumiseen Palliatiivinen hoito Koska ruokatorven adenokarsinoomaa sairastavien ennuste on hyvin huono, riittävä ja laadukas oireenmukainen hoito on syövän hoidossa keskeisessä asemassa. Palliatiivisen hoidon tavoitteena on turvata potilaan ravitsemus ja helpottaa mahdollisia nielemisvaikeuksia. Apuna voidaan käyttää tuumorin endoskooppisia laserkäsittelyjä, ruokatorviproteeseja (stenttejä), onkologisia hoitoja ja viime kädessä myös vatsanpeitteiden läpi kulkevia ravitsemusletkuja. Myös operatiivinen palliaatio on mahdollinen, mutta siihen päädytään vain harvoin, sillä morbiditeetti ja mortaliteetti ovat suuria ja odotettavissa oleva elinaika lyhyt [67]. Kasvainkudoksen poltto laserilla on todettu tehokkaaksi ja turvalliseksi. Vaikka laserhoito vaatii useampia hoitokertoja kuin stenttaus, ei kokonaiskustannuksissa tai sairaalapäivien määrässä ole merkittäviä eroja [68]. Tarvittaessa laserhoitoon voi yhdistää kertaluontoisen, 10 Greyn suuruisen
11 8 ruokatorvensisäisen sädehoidon (tyköhoidon), jonka on todettu parantavan laserkäsittelyn tuloksia [69]. Stenttejä on valmistettu useista eri materiaaleista ja sekä jäykkinä että pakattuina, kohdepaikassa laajennettavina malleina. Nykyään käytössä ovat kuitenkin pääasiassa vain itsestäänlaajenevat metallistentit, joiden asennus on yksinkertaisempaa ja turvallisempaa ja siksi suositeltavampaa kuin jäykkien muovistenttien [70, 71]. Jos kasvain sijaitsee aivan esofagogastrisen junktion seudussa, on suoran stentin sijasta mahdollista käyttää antirefluksimekanismilla varustettuja stenttejä, jotka estävät tehokkaasti mahansisällön nousua ylös ruokatorveen ja suuhun [72]. 1.5 Ennuste Viime vuosina suuresti kehittyneistä hoidoista huolimatta ruokatorven syöpien ennuste on edelleen huono. Suomen syöpärekisterin ylläpitämien tilastojen mukaan vuosien aikana seuratuista potilaista vuoden kuluttua syöpädiagnoosista (in situ -kasvaimet pois lukien) elossa oli miehistä 39 % ja naisista 36 %. Vastaavasti 5 vuoden kuluttua elossa oli miehistä enää 10 % ja naisista 9 %. [73] Radikaalitavoitteisesti leikattujen potilaiden viisivuotiselossaololuvut ovat selvästi edellä mainittuja parempia, eri tutkimusten mukaan % [74 76].
12 9 2 RUOKATORVEN JA MAHALAUKUN YLÄOSAN ADENOKARSINOOMIEN EPIDEMIOLOGIA, DIAGNOSTIIKKA JA HOITO TAMPEREEN YLIOPISTOLLISEN SAIRAALAN ERITYISVASTUUALUEELLA Aineisto ja menetelmät Tutkimukseen valittiin kaikki Tampereen yliopistollisessa sairaalassa (TAYS) vuosina ruokatorven ja mahalaukun yläosan (kardian) adenokarsinooman vuoksi hoidon saaneet potilaat, mukaan lukien myös TAYS:n erityisvastuualueelta tulevat potilaat. Poissulkukriteereinä olivat puuttuvat tai lain mukaisesti hävitetyt sairaskertomustiedot, muualla kuin Tampereen yliopistosairaalassa toteutettu primaarihoito ja muualla kuin ruokatorvessa sijaitseva primaarikasvain. Lisäksi edellytettiin, että potilaista löytyivät tutkimuksen kannalta keskeiset tiedot kasvaimen histopatologiasta, toteamis- ja mahdollisesta kuolinpäivämäärästä sekä ensisijaisesta hoidosta. Nämä ehdot täyttivät 257 potilasta, joista kerättiin edellä mainittujen muuttujien lisäksi retrospektiivisesti perustiedot iästä, sukupuolesta, tupakoinnista, alkoholinkäytöstä, hengitys- ja verenkiertoelimistön sairauksista sekä aikaisemmista yläruuansulatuskanavan sairauksista. Lisäksi sairauskertomuksien perusteella kartoitettiin myös tiedot syövän toteamiseen johtaneista oireista ja diagnosointitavasta sekä kasvaimen sijainnista, levinneisyydestä diagnoosihetkellä ja kaikista potilaille annetuista hoidoista. Aineiston analysoinnissa käytettiin Microsoft Exceltaulukkolaskentaohjelmaa sekä SPSS-tilastonkäsittelyohjelmaa. 2.2 Tulokset Perustiedot ja aiemmat sairaudet 257 potilaasta 57 oli naisia (22 %) ja 200 miehiä (78 %). Diagnoosihetkellä potilaiden keski-ikä oli 66,5 vuotta (mediaani 67,0 vuotta). Naisten keski-ikä oli 72,6 (mediaani 74) ja miesten 64,7 vuotta (mediaani 65 vuotta). Naisista diagnoosihetkellä tupakoi kuusi (11 %) ja miehistä 82 (41 %)
13 10 potilasta. Tupakoinnin oli lopettanut vastaavasti naisista 1 (1,7 %) ja miehistä 29 (15 %). Tietoa tupakoinnista ei saatu naisista 8:lta (14 %) ja miehistä 20:ltä (10 %) potilaalta. Alkoholin suurkuluttajia potilaista oli 28 (11 %), joista naisia oli neljä (7 % naisista) ja miehiä 24 (12 % miehistä). Tietoa alkoholinkäytöstä ei saatu 35 potilaalta (14 %). Edeltävä sydänsairaus oli todettu 58 miehellä (29 %) ja 16 naisella (28 %), jokin keuhkosairaus vastaavasti 18:lla (9 %) ja viidellä (9 %). Refluksitaudista kärsi miehistä 49 (25 %) ja naisista 10 (18 %). Esofagiitti oli todettu vastaavasti 16:lla (8 %) ja 3:lla (5 %), Barrettin esofagus 14:llä (7 %) ja 2:lla (3,5 %). Antirefluksileikkaus oli tehty viidelle miehelle (2,5 %) ja yhdelle naiselle (1,8 %), mahalaukun typistys viidelle miehelle (3,0 %) ja neljälle naiselle (7 %) Syövän ilmaantuvuus ja toteaminen Ruokatorven ja kardian adenokarsinoomien ilmaantuvuuden kehitys on esitetty kuvaajassa 1. 0,7 0,6 Adenokarsinoomien ilmaantuvuus 0,5 0,4 0,3 0,2 0,1 0, Kuvaaja 1. Ruokatorven adenokarsinooman ilmaantuvuus Tampereen yliopistosairaalan erityisvastuualueella vuosina Jatkuva viiva osoittaa kahden vuoden keskiarvon perusteella tapahtuvan muutoksen. Päädiagnoosina ruokatorven adenokarsinooma oli 103 potilaalla (40 %) ja kardian karsinooma 153:lla potilaalla (60 %). Syövän toteamiseen johtaneet oireet on lueteltu prosenttiosuuksineen taulukossa 1. Oireiden kesto ennen ensimmäistä lääkärikontaktia oli keskimäärin 18,9 viikkoa
14 11 (mediaani 12,0). Trendinä oli, että naiset hakeutuivat terveydenhuollon piiriin miehiä jonkin verran varhaisemmassa vaiheessa: naisilla oireita oli jatkunut 16,5 viikkoa (mediaani 12,0), miehillä 19,5 viikkoa (mediaani 12,0 viikkoa). Ruokatorven ja mahalaukun tähystyksessä syövistä todettiin 239 (93 %), ruokatorven varjoaineröntgenkuvauksella 16 (6 %), leikkauksessa yksi (0,4 %) ja tietokonetomografiakuvauksella yksi (0,4 %). Kasvainten sijainnin jakauma ruokatorvessa on kuvattu taulukossa 2. Syövän toteamiseen johtaneiden oireiden tai kasvaimen sijainnin suhteen ei ollut merkittävää eroa sukupuolten välillä. Taulukko 4. Syövän toteamiseen johtaneet oireet. Oire Potilaiden lkm Prosenttiosuus (%) Nielemisvaikeus Laihtuminen Kipu Närästys Anemia 24 9 Tarkentamaton vatsavaiva 20 8 Oksentelu tai pahoinvointi 17 7 Yleistilan lasku 14 5 Barrettin tai muu kontrollitähystys 11 4,3 Veriuloste 11 4,3 Hengenahdistus tai muu 9 3,5 alahengitystieoire Verioksennus 8 3,1 Äänenkäheys, kurkkukipu tai muu 3 1,2 ylähengitystieoire Muu 14 5 Taulukko 5. Kasvaimen sijainti ruokatorvessa tai kardiassa. Sijainti Potilaiden lkm Prosenttiosuus (%) Adeno-ca, ruokatorven yläkolmannes 3 1,2 Adeno-ca, ruokatorven keskikolmannes 15 6 Adeno-ca, ruokatorven alakolmannes Kardia-ca, Sievert I Kardia-ca, Sievert II Kardia-ca, Sievert III 15 6 Yhteensä Toteamishetkellä primaarikasvaimen pituus ruokatorvessa oli keskimäärin 5,6 cm (mediaani 5 cm). Syövistä 25 % (63) oli huonosti erilaistuneita, 21 % (54) kohtalaisesti erilaistuneita ja 7 % (18) hyvin erilaistuneita, mutta tieto puuttui peräti 47 %:lta (122:lta potilaalta). Syövän kasvu
15 12 ruokatorven eri kerroksiin (penetroitumisaste) on esitetty taulukossa 3. Diagnoosivaiheessa syövistä lähi-imusolmukkeisiin oli metastasoinut 18 %, kaukometastaaseja oli lähettänyt 10 %. Metastaaseja ei todettu 28 %:lla potilaista, mutta tieto puuttui 44 %:lta (113 potilaalta). Ruokatorvea ympäröiviin rakenteisiin kasvaimista oli kiinnittynyt 11 %. Taulukko 6. Kasvainten jakautuminen penetroitumisasteen mukaan. Penetroitumisaste Potilaiden lkm Prosenttiosuus (%) In situ 4 1,6 Submukoosa 12 4,7 Lihaskerros 21 8 Adventitia 4 1,6 Seinämän läpi Ei tietoa Syövän hoito Potilaista 233 (91 %) sai jotakin hoitoa syöpään, hoitamatta jätettiin 24 (9 %). Syynä hoitamatta jättämiselle oli kahdessa tapauksessa (8 %) korkea ikä, kymmenessä (42 %) huono yleistila ja seitsemässä (29 %) laajalle levinnyt tauti. Viidellä potilaalla (21 %) syy jäi tuntemattomaksi. 101 potilasta (39 %) hoidettiin kirurgisesti, heistä 10:lle (10 %) tehtiin ruokatorven transhiataalinen ja 48:lle (48 %) transtorakaalinen osapoisto. Totaaligastrektomia tehtiin 43 potilaalle (43 %). Leikkaus oli luonteeltaan palliatiivinen viidellä potilaalla (5,0 % leikatuista). Kirurgisen hoidon lisäksi leikkausta edeltävän onkologisen liitännäishoidon (neoadjuvanttihoidon) sai 28 (28 % leikatuista) ja leikkauksen jälkeisen liitännäishoidon (adjuvanttihoidon) 22 potilasta (22 %). Leikkauksen jälkeen komplikaatioita ilmeni 49 potilaalla (49 %), joista viisi (5 %) menehtyi. Kardiologisia ongelmia oli seitsemällä potilaalla (7 % leikatuista), verenvuotoa kahdella (2,0 %), leikkausalueen komplikaatioita 19:llä (19 %), infektio 19:llä (19 %) ja hengityselinongelmia neljällä (4,0 %). Transhiataalisesti leikatuilla jokin komplikaatio ilmeni seitsemällä potilaalla (70 % kaikista transhiataalisesti leikatuista potilaista) ja transtorakaalisesti leikatuilla 20:llä (42 % kaikista transtorakaalisesti leikatuista potilaista). Totaaligastrektiomiapotilaista jokin komplikaatio oli 22 potilaalla (51 %). Kymmenen viimeisen vuoden aikana ( ) leikkauskomplikaatioita oli 38 %:lla leikatuista, kun sitä ennen (vuosina ) komplikaatioita oli 58 %:lla. Lisäksi oli
16 13 havaittavissa trendi siihen suuntaan, että neoadjuvanttihoitoa saaneilla olisi leikkaukseen liittyviä komplikaatioita useammin kuin niillä, jotka eivät saaneet leikkausta edeltävää onkologista hoitoa (61 % vs. 46 %). Primaaristi onkologisesti hoidettiin 85 potilasta (33 %). Heistä 55:lle (21 % kaikista potilaista, 65 % onkologisesti hoidetuista) hoito annettiin luonteeltaan palliatiivisena. Ulkoista sädehoitoa sai 52 potilasta (65 % onkologista hoitoa saaneista) ja jotakin sytostaattia 54 potilasta (64 % potilaista). Intrakavitaaria eli ruokatorven sisäisellä katetrilla annettua sädehoitoa sai 13 potilasta (15 % potilaista). Ruokatorviproteesi asennettiin 85 potilaalle (33 %), joista 17:lle (7 % kaikista potilaista) se oli ainoa toteutettu hoito. 37 potilasta (14 %) sai kasvaimeensa laserhoitoa, hoitokertoja oli keskimäärin 1,7 potilasta kohden Ennuste Diagnoosihetkestä laskettu elinajan keskiarvo oli 48,1 kuukautta (keskihajonta 6,1; 95 % luottamusväli 36,2 60,0), mediaani 10,7 kuukautta (keskihajonta 1,3; 95 % luottamusväli 8,1 13,3). Miesten elinajan keskiarvo oli 48,5 kuukautta (keskihajonta 6,9; 95 % luottamusväli 35,0 61,9), mediaani 12,5 kuukautta (keskihajonta 1,5; 95 % luottamusväli 9,7 15,4), naisilla vastaavat luvut olivat 38,0 kuukautta (9,0; 20,4 55,6) ja 7,9 kuukautta (1,2; 5,6 10,2). Kirurgisesti hoidettujen potilaiden elinajan keskiarvo oli 100,2 kuukautta (keskihajonta 13,1; 95 % luottamusväli 74,6 125,8), mediaani 37,0 kuukautta. Eri leikkaustapojen vaikutukset elinaikaan on esitetty taulukossa 4. Onkologisesti hoidettujen potilaiden elinajan keskiarvo oli 19,3 kuukautta (keskihajonta 3,3; 95 % luottamusväli 12,8 25,7), eliniän mediaani 10,7 (keskihajonta 1,6; 95 % luottamusväli 7,6 13,8). Taulukko 7. Eri leikkaustapojen vaikutus diagnoosihetkestä laskettuun elinaikaan. Keskiarvo (kuukausina) Leikkaustapa Keskiarvo Keskihajonta 95 % luottamusväli Mediaani (kuukausina) Mediaani Keskihajonta 95 % luottamusväli Transhiat. 47,6 18,9 10,5 84,6 15,6 10,6 0,0 36,3 Transtorak. 92,5 16,1 60,9 124,0 36,6 11,1 13,2 59,9 Totaaligastrekt. 112,9 19,6 74,6 151,2 72,4 24,9 23,6 121,2
17 Pohdinta Kuten oli maailmalla saatujen tutkimustulosten perusteella odotettavissa, myös omassa tutkimuksessamme havaittiin adenokarsinoomien ilmaantuvuudessa kasvava trendi. Syövän keskeiset tunnetut riskitekijät liittyvät huonoihin elintapoihin, tupakointiin, ylipainoon ja vähäiseen kasvisten osuuteen ruokavaliossa, joiden ajatellaan liittyvän erityisesti länsimaiseen elämäntapaan. Suomi ei oleellisesti poikkea elintapojen suhteen muista kehittyneistä maista ja lihavuus on täällä yleistä, joten muista Euroopan maista ja Yhdysvalloista saatavien tutkimustulosten voi olettaa olevan yleistettävissä myös tänne. Toisaalta, koska ruokailutottumuksiin, tupakointiin ja ylipainoon kiinnitetään yhä enemmän huomiota, on seuraavina vuosikymmeninä odotettavissa ilmaantuvuuden kääntyminen laskuun. Nielemisvaikeus näytti aineiston perusteella olevan merkittävin diagnoosia edeltävä oire, muut ruuansulatuskanavaperäiset oireet olivat siihen nähden melko harvinaisia. Nielemisvaikeus on gastroskopian indikaatioita koskevissa suosituksissa mainittu hälyttävänä, kiireellistä tähystystä puoltavana oireena, mitä tutkimus selvästi tukee. Barrettin ruokatorven kontrolligastroskopian kautta löytyi vain 4,3 % syövistä, joten se puoltaisi rutiininomaisten kontrolliskopioiden rajaamista vain sellaisiin potilasryhmiin, joissa syövän ilmaantuvuuden riski on selvästi suurentunut. Huomattavan suurella osalla tutkimuksen potilaista tauti oli jo diagnoosivaiheessa ainakin paikallisesti levinnyt, joten ennusteen parantamiseksi diagnoosiin pääseminen varhaisemmassa vaiheessa on keskeistä. Yleisesti ajatellaan kasvaimen aiheuttavan oireita usein vasta edenneessä vaiheessa, jolloin kasvain tukkii ruokatorvea tai aiheuttaa paikallista verenvuotoa ja anemiaa. Diagnoosiin johtaneita oireita todennäköisesti kuitenkin edeltänee lievempien oireiden jakso, joten löyhemmillä indikaatioilla tehtävä yläruuansulatuskanavan tähystys saattaisi auttaa löytämään myös syöpäpotilaat aikaisemmin. Hoitosuositusten mukainen, tähystystä ennen tehtävä hoitokokeilu protonipumpun estäjillä saattaa siis jopa viivästyttää diagnoosiin pääsyä. Sitä on kuitenkin tutkittava lisää, kuinka herkästi ja millaisilla oireilla tähystys tulisi tehdä, jotta se inhimillisen kärsimyksen ja toisaalta myös kustannustehokkuuden kannalta olisi järkevää. Tutkimuksessa saatiin myös viitteitä siitä, että onkologisen neoadjuvanttihoidon saaneilla potilailla olisi ollut enemmän perioperatiivisia komplikaatioita kuin niillä, jotka eivät saaneet leikkausta edeltävää hoitoa. Erityisesti sädehoito aiheuttaa anatomisia muutoksia leikkausalueella, mikä
18 15 saattaa vaikeuttaa kirurgista toimenpidettä. Toisaalta sytostaattihoidot ovat sivuvaikutuksineen potilaille usein raskaita, joten potilaiden fyysinen kunto ja sitä kautta leikkauksesta toipuminen saattaa olla heikentynyt. Kirjallisuudessa suurentuneesta komplikaatioriskistä on keskusteltu, mutta viimeisimpien tutkimuksien mukaan neoadjuvanttihoito ei lisänne vakavien komplikaatioiden riskiä [77, 78]. Eri leikkausmenetelmien välillä oli tutkimuksessa merkittävä ero ennusteessa. Teknisesti haastavampi transtorakaalinen leikkaus on siis suositeltavampi kuin transhiataalinen leikkaus kaikille sen yleiskuntonsa puolesta kestäville potilaille. Tämä puoltaa leikkausten keskittämistä, jotta leikkausmäärät ovat riittäviä kirurgien ja muun leikkausryhmän ammattitaidon ylläpitämiseksi. Vaikkakin osa aiemmista tutkimuksista ei ole todennut isojen keskusten pitkäaikaistulosten olevan parempia kuin pienten [79], valtaosassa tutkimuksista tulokset kuitenkin puoltavat käsitystämme näiden leikkausten keskittämisen eduista [80 82]. Aineistomme leikkauskuolleisuus (5 %) vastasi kirjallisuudessa aiemmin esitettyjä tuloksia, joissa se on vaihdellut adenokarsinoomapotilailla välillä 7,5 11 % [83, 84]. Myös morbiditeetti (49 %) vastasi kirjallisuudessa aiemmin raportoitua % [85, 86]. Osaksi leikkauksiin liittyvien komplikaatioiden määrittelemisen vaikeuden ja vaihtelevuuden vuoksi komplikaatioiden yleisyydessä on eri tutkimusten välillä huomattavaa vaihtelua. Aineistomme viisivuotiselossaololukuja ei vielä ole käytettävissä, mutta ne tullaan jatkossa vuonna 2012 laskemaan, kun viimeisten tutkimukseen otettujen potilaiden seuranta-aika ylittää 5 vuotta. 2.4 Yhteenveto Aineistomme perusteella totesimme trendin adenokarsinooman insidenssin kasvussa, mikä sopii kirjallisuudessa esitettyyn tendenssiin. Koska syöpä oli usein jo toteamisvaiheessa levinnyt, tulisi gastroskopian indikaatioiden löyhentämistä jatkossa tutkia, jotta diagnoosiin päästäisiin nykyistä varhaisemmin. Kaikkein paras hoitomuoto aineistossamme oli transtorakaalinen ruokatorven osapoisto. Tämän vuoksi se on suositeltavin ruokatorven adenokarsinooman leikkausmenetelmä niillä potilailla, jotka sen kuntonsa puolesta kestävät.
19 16 LÄHDELUETTELO 1. Sihvo, E., Salminen, J., Rämö, O. et al.: The epidemiology of oesophageal adenocarcinoma: Has the cancer of gastric cardia an influence on the rising incidence of oesophageal adenocarcinoma? Scandinavian Journal of Gastroenterology 2000; 10: Trivers, K., Sabatino, S., Stewart, S.: Trends in esophageal cancer incidence by histology, United States, International Journal of Cancer 2008; 123(6): Wu, X., Chen, V., Andrews, P. et al.: Incidence of esophageal and gastric cancers amog Hispanics, non-hispanic whites and non-hispanic blacks in the United States: subsite and histology differences. Cancer Causes Control 2007; 18(6): Holmes, R., Vaughan, T.: Epidemiology and Pathogenesis of Esophageal Cancer. Semin Radiat Oncol 2006; 17: Wu, X., Chen, V., Ruiz, F. et al.: Incidence of esophageal and gastric carcinomas among American Asians/Pacific Islanders, whites and blacks. Cancer 2006; 106(3): Baquet, C., Commiskey, P., Mack, K. et al.: Esophageal cancer epidemiology in blacks and whites: racial and gender disparities in incidence, mortality, survival rates and histology. J Natl Med Assoc 2005; 97(11): Parkin, D., Whelan, S., Ferlay, J. et al., Cancer incidence in five continents, IARC Press, Lyon (2002) IARC Publ. No Nguyen, A., Luke, C., Roder, D.: Comparative epidemiological characteristics of oesophageal adenocarcinoma and other cancers of the oesophagus and gastric cardia. Asian Pacific Journal of Cancer Prevention 2003; 4(3): Bashash, M., Shah, A., Hislop, G. et al.: Incidence and survival for gastric and esophageal cancer diagnosed in British Columbia, 1990 to Canadian Journal of Gastroenterology 2008; 22(2): Bosetti, C., Levi, F., Ferlay, J. et al.: Trends in oesophageal cancer incidence and mortality in Europe. International Journal of Cancer 2008; 122: Gregersen, L., Friis, S., Olsen, J.: Cancer in esophagus and cardia incidence trends in Denmark. Ugeskr Laeger 2008; 170(17): Orengo, M., Casella, C., Fontana, V. at al.: Trends in incidence rates of oesophagus and gastric cancer in Italy by subsite and histology, European Journal of Gastroenterology & Hepatology 2006; 18(7): Parfitt, J., Miladinovic, Z., Driman, D.: Increasing incidence of adenocarcinoma of the gastroesophageal junction and distal stomach in Canada an epidemiological study from Canadian Journal of Gastroenterology 2006; 20(4): Botterweck, A., Schouten, L., Volovics, A. et al.: Trends in incidence of adenocarcinoma of the oesophagus and gastric cardia in ten European countries. International Journal of Epidemiology 2000; 29(4): Vega, K., Jamal, M.: Changing pattern of esophageal cancer incidence in New Mexico. American Journal of Gastroenterology 2000; 95(9): Hansen, S., Wiig, J., Giercksky, K. et al.: Esophageal and gastric carcinomas in Norway : incidence time trend variability according to morphological subtypes and organ subsites. International Journal of Cancer 1997; 71(3): Lindblad, M., Rodriguez, L., Chandanos, E. et al.: Hormone replacement therapy and risk of oesophageal and gastric adenocarcinoma. Br J Cancer 2006; 94: Cheng, K., Sharp, L., McKinney, P. et al.: A case-control study of oesophageal adenocarcinoma in women: a preventable disease. Br J Cancer 2000; 83: de Jonge, P. J. F., van Blankenstein, M., Looman, C. W. N. et al.: Risk of malignant progression
20 17 in patients with Barrett s oesophagus: a Dutch nationwide cohort study. Gut 2010; 59: Yousef, F., Cardwell, C., Cantwell, M. M. et al.: The incidence of esophageal cancer and highgrade dysplasia in Barrett s esophagus: a systematic review and meta-analysis. American Journal of Epidemiology 2008; 168: Wu, A., Tseng, C., Bernstein, L.: Hiatal hernia, reflux symptoms, body size, and risk of esophageal and gastric adenocarcinoma. Cancer 2003; 98(5): Ye, W., Chow, W., Lagergren, J. et al.: Risk of adenocarcinomas of the esophagus and gastric cardia in patients with gastroesophageal reflux diseases and after antireflux surgery. Gastroenterology 2001; 121(6): Lagergren, J., Bergstrom, R., Lindgren, A. et al.: Symptomatic gastroesophageal reflux as a risk factor for esophageal adenocarcinoma. New England Journal of Medicine 1999; 340(11): Tamhankar, A., Peters, J., Portale, G. et al.: Omeprazole does not reduce gastroesophageal reflux: new insights using multichannel intraluminal impedance technology. Journal of Gastrointestinal Surgery 2004; 8(7): Kauer, W., Peters, J., DeMeester, T. et al.: Mixed reflux of gastric and duodenal juices is more harmful to the esophagus than gastric juice alone. The need for surgical therapy re-emphasized. Annals of Surgery 1995; 222(4): Chang EY. Morris CD. Seltman AK. et al.: The effect of antireflux surgery on esophageal carcinogenesis in patients with barrett esophagus: a systematic review. Annals of Surgery 2007; 246(1): Gatenby PA. Ramus JR. Caygill CP et al.: Treatment modality and risk of development of dysplasia and adenocarcinoma in columnar-lined esophagus. Diseases of the Esophagus 2009; 22(2): Rantanen TK. Räsänen JV. Sihvo EI. et al: The impact of antireflux surgery on oxidative stress of esophageal mucosa caused by gastroesophageal reflux disease: 4-yr follow-up study. American Journal of Gastroenterology 2006; 101(2): Abnet, C., Freedman, N., Hollenbeck, A. et al.: A prospectivestudy of BMI and the risk of oesophageal and gastric adenocarcinoma. European Journal of Cancer 2008; 44(3): Whiteman, D., Sadeghi, S., Pandeya, N. et al.: Combined effects of obesity, acid reflux and smoking on the risk of adenocarcinomas of the oesophagus. Gut 2008; 57(2): Merry, A., Schouten, L., Goldbohm, R. et al.: Body mass index, height and risk of adenocarcinoma of the oesophagus and gastric cardia: a prospective cohort study. Gut 2007; 56(11): Corley, D., Kubo, A., Zhao, W.: Abdominal obesity and the risk of esophageal and gastric cardia carcinomas. Cancer Epidemiology, Biomarkers & Prevention 2008; 17(2): Freedman, N., Abnet, C., Leitzmann, M. et al.: A prospective study of tobacco, alcohol, and the risk of esophageal and gastric cancer subtypes. American Journal of Epidemiology 2007; 165(12): Lindblad, M., Rodriguez, L., Lagergren, J.: Body mass, tobacco and alcohol and risk of esophageal, gastric cardia, and gastric non-cardia adenocarcinoma among men and women in a nested case-control study. Cancer Causes & Control 2005; 16(3): Wu, A., Wan, P., Bernstein, L.: A multiethnic population-based study of smoking, alcohol and body size and risk of adenocarcinomas of the stomach and esophagus (United States). Cancer Causes & Control 2001; 12(8): Kubo, A. & Corley, D.: Meta-analysis of antioxidant intake and the risk of esophageal and gastric cardia adenocarcinoma. American Journal of Gastroenterology 2007; 102(10): Larsson, S., Giovannucci, E., Wolk, A.: Folate intake, MTHFR polymorphisms, and risk of esophageal, gastric, and pancreatic cancer: a meta-analysis. Gastroenterology 2006; 131(4):